text: Løkke støttede Carl Holst i Esbjerg
  12 juni 2015 kl. 14.13
  Venstres formand og statsministerkandidat, Lars Løkke Rasmussen, nåede fredag til Esbjerg i sin valgkamp. Her var han på gaden med regionsrådsformand Carl Holst, som stiller op til Folketingsvalget.
  Carl Holst, som har høstet store personlige stemmetal til regionsrådsvalgene, har bebudet, at han stopper i Region Syddanmark - uanset om han bliver valgt eller ej.
  Og hans partiformand har under valgkampen argumenteret for, at regionerne skal have fire år mere til at vise deres værdi som driftsherrer for sygehusene. Hvis ikke de kan det, vil Venstre nedlægge dem.
  Esbjergs borgmester, Venstre-manden Johnny Søtrup, var også med på turen rundt i byen.
  Lars Løkke i Esbjerg (0:30)
  